Craig Rhiwarth - Wicipedia

# Craig Rhiwarth

### Oddi ar Wicipedia

Bryngaer o Oes yr Haearn yng ngogledd-orllewin Powys yw Craig Rhiwarth. Cyfeirnod OS: SJ 057270.

Mae Craig Rhiwarth yn fryngaer 40 acer. Tu ôl i'r gaer mae'r clogwyni'n codi 500 troedfedd tra bod llethr syrth yn disgyn 1200 troedfedd i bentref Llangynog islaw. Saif y tu ôl i bentref Llangynog, ar lethrau Y Clogydd (1954 troedfedd), sy'n rhan o gadwyn Y Berwyn. Rhed Afon Tanat wrth droed y graig. Mae'n safle naturiol cryf iawn gyda golygfeydd eang dros Ddyffryn Tanat islaw.

I'r gogledd mae hen fur adfeiliedig iawn yn dilyn rhediad naturiol y tir i fwlch tua 1500 troedfedd i fyny. Ymddengys fod yr unig fynedfa yn defnyddio hollt naturiol yn y graig ar yr ochr orllewinol. Mae wyneb y safle'n anwastad iawn, a cheir olion cytiau crwn yma ac acw yng nghanol y gaer, yn wynebu'r de. Ceid felly digon o le i gadw anifeiliad ac ymddengys fod y gaer wedi'i chodi fel amddiffynfa i gadw'r preiddiau'n ddiogel pan fyddai rhaid yn hytrach na fel trigfan barhaol (ni fyddai'n addas i fyw ynddo yn y gaeaf).

Cloddiwyd rhannau o'r safle yn 1933, ond heb canfod unrhyw wrthrych o waith dyn. Ond mae'r ffaith fod hafotai canoloesol ar ran o'r safle yn dangos fod hanes hir i'r gaer.

### [golygu] Cyfeiriadau

- A. H. A. Hogg, 'Early Iron Age Wales', yn I. Ll. Foster a Glyn Daniel (gol.), Prehistoric and Early Wales (Llundain, 1965).

Categorïau: Bryngaerau Cymru | Powys

##### Views

- Erthygl
- Sgwrs
- Diwygiad cyfoes

##### Chwilio